Yeovil

Yeovil er en by og et verdslig sogn i sørlige Somerset, England. Den er administrasjonssenter for distriktet South Somerset. Byen ligger 210 km fra London, 64 km fra Bristol og 48 km fra Taunton. Ved folketellingen i 2011 hadde byen en befolkning på  innbyggere.Yeovil (Somerset), City Population

Yeovil har lang historie. Det er avdekket levninger i området fra paleolittisk tid (den eldste steinalderen), det var en romersk vei forbi, og stedet var omtalt i Domesday Book i 1086 som byen Givele eller Ivle. I middelalderen ble byen hardt rammet av svartedauden og flere storbranner. Under den industrielle revolusjon ble byen et senter for framstilling av hansker. På 1900-tallet ble den et senter for produksjon av fly og forsvarsindustri, noe som gjorde den til et bombemål under den andre verdenskrig som en av de største produsentene av fly for Westland Aircraft. I tillegg har en gren av den britiske marinen, Fleet Air Arm, stasjonen RNAS Yeovilton noen kilometer nord for byen, hovedbasen for marinens helikoptre Westland Lynx og Westland Sea King. Marinen er en betydelig arbeidsgiver for byen. Flere andre fabrikker og kommersielle firmaer har baser i byen. Det har vært foreslått flere prosjekter for byfornyelser.«Yeovil Economic Profile»  (PDF), South Somerset District Council, mars 2010

Byens fotballklubb, Yeovil Town, har av denne grunn tilnavnet The Glovers. Yeovil har to jernbanestasjoner, en på linjen Bristol-Plymouth, og en på linjen London-Exeter. Motorveiene A30 og A37 passerer byen. Parkanlegget Yeovil Country Park, som omfatter parken Ninesprings, er en av flere åpne og grønne områder i byen. Det er en rekke fasiliteter for utdannelse, kultur og sport. Det er et lite jernbanemuseum i byen. Av religiøse steder finnes en kirke fra 1300-tallet dedikert Johannes Døperen.

 Stedsnavnet 
Yeovil er første gang bevitnet i et angelsaksiske charter fra 880 hvor bosetningen omtales som Gifle.Goodchild, John (1954): The Borough of Yeovil. Yeovil: The Mayor, Alderman and Burgesses of the Borough of Yeovil, s. 13. Navnet er avledet fra det keltiske elvenavnet gifl i betydningen «forgrenet elv» eller «delt elv», et tidligere navn på elven Yeo, en bielv til Parrett.Mills, A.D. (2003): A Dictionary of British Place-Names. Oxford: Oxford University Press. ISBN 978-0-19-852758-9. Byen er nedtegnet i Domesday Book som Givele, og forstått som en driftig markedssamfunn.«Yeovil's History» . Yeovil Town.

 Forsteder 
Landsbyer som regnes som forsteder til Yeovil inkluderer:

 Braford Abbas
 Corscombe
 East Coker, Evershot
 Halstock
 Pendomer
 Stoford, Sutton Bingham
 Yetminster

Enkelte av disse ligger i nabogrevskapet Dorset.

 Referanser 

 Eksterne lenker 

 Yeovil Town Council 


Kategori:Byer i Somerset
Kategori:South Somerset
Kategori:Domesday Book